**Tlaka** (služba, rabota) je obveza kmetova na besplatan rad. Služila ponajprije za obradu vlastelinova alodijalnog zemljišta. Bila je određena brojem radnih dana ljudi i stoke koje je davalo jedno kmetsko selište. Bila je regulirana urbarom za pojedino vlastelinstvo, a u 18. st. marijaterezijanskim urbarima na jedinstven način za šira područja.

Na više mjesta tlaka je određivana kao kolektivna dužnost svih podložnika ili pojedinih seoskih općina da obrade određene poljoprivredne površine. Tako određena tlaka nije bila velika.

Radne dužnosti zavisnih seljaka po pojedinim vlastelinstvima bile su različite, a važan oblik radne rente bila je i obveza prijevoza dobara za vlastelina.

U urbarima Susedgrada i Donje Stubice iz 1566. tlaka se uopće ne spominje. U svakom slučaju, na susjedgadsko-stubičkim posjedima tlaka nije bila glavni teret kmetova. Može se izračunati da je vlastelinstvo oko 16% svojih ukupnih prihoda realiziralo upotrebom tlake